Hyderabad man stabs girlfriend 20 times for refusing marriage | ୨୦-ବର୍ଷୀୟା ଯୁବତୀ ନିଜ ପ୍ରେମିକକୁ କହିଥିଲେ ଯେ ତାଙ୍କ ବାପା-ମାଆ ତାଙ୍କ ସମ୍ପର୍କକୁ ଗ୍ରହଣ କରିବେନି ଓ ସେ ଅନ୍ୟ କାହା ସହ ବିବାହ ବନ୍ଧନରେ ଆବଦ୍ଧ ହେବାକୁ ଯାଉଛନ୍ତି । ପ୍ରେମିକ ତାଙ୍କୁ ଧମକ ଦେଇଥିଲା ସେ ତାଙ୍କ ବାହାଘର ଭାଙ୍ଗିଦେବ ।
ସିରିଶାଙ୍କ ଦେହରେ ପ୍ରାୟ ୨୦ ଥର ଛୁରାମାଡ଼ ହୋଇଥିଲା । (ପ୍ରତୀକାତ୍ମକ ଛବି)
Share this:
ହାଇଦ୍ରାବାଦଃ ପ୍ରେମ ଦୁଇ ହୃଦୟର କୋମଳ ଓ ନିର୍ମଳ ବନ୍ଧନର ଅନ୍ୟ ନାମ । ହେଲେ ପ୍ରେମରେ ଅନ୍ଧ ହୋଇ କିଛି ଲୋକ ହିଂସାର ପନ୍ଥା ଅବଲମ୍ବନ କରନ୍ତି । ଏମିତି ଏକ ଘଟଣାରେ ଜଣେ ୨୦-ବର୍ଷୀୟା ଯୁବତୀଙ୍କୁ ଅତି ଅମାନବୀୟ ଢଙ୍ଗରେ ଛୁରୀରେ ଆକ୍ରମଣ କରିଛି ଖୋଦ୍ ତାଙ୍କ ପ୍ରେମିକ ।
ସିରିଶା ନାମକ ଏହି ଯୁବତୀଙ୍କୁ ତାଙ୍କ ପ୍ରେମିକ ପାଖାପାଖି ୨୦ ଥର ଛୁରୀ ଭୁସିଥିବା ଜଣାପଡ଼ିଛି । ସିରିଶା ଅନ୍ୟ ଜଣେ ଯୁବକଙ୍କ ସହ ବିବାହ ବନ୍ଧନରେ ଆବଦ୍ଧ ହେବାକୁ ନିଷ୍ପତ୍ତି କରିବା ପରେ ତାଙ୍କ ଉପରେ ଏହି ନିର୍ମମ କାଣ୍ଡ କରିଛି ତାଙ୍କ ପୂର୍ବ ପ୍ରେମିକ । ହାଇଦ୍ରାବାଦରେ ଘଟିଥିବା ଏହି ଘଟଣା ସାରା ଦେଶରେ ଆଲୋଡ଼ନ ସୃଷ୍ଟି କରିଛି । ସିରିଶାଙ୍କ ପୂର୍ବତନ ପ୍ରେମିକ ବାସବରାଜ ନଭେମ୍ବର ୧୦ ତାରିଖ ବୁଧବାର ଦିନ ହାଇଦ୍ରାବାଦର ରାଚକୋଣ୍ଡା ଥାନା ଅଞ୍ଚଳରେ ଥିବା ଏଲ୍.ବି. ନଗର ଅଞ୍ଚଳରେ ଏହି କାଣ୍ଡ କରିଥିଲା (Hyderabad stabbing)।
ଭୀଷଣ ରକ୍ତସ୍ରାବ ହେଉଥିବା ଅବସ୍ଥାରେ ସିରିଶାଙ୍କୁ ହସପିଟାଲକୁ ନିଆଯାଇଥିଲା । ସେ ଏବେ ସଚେତନ ଅବସ୍ଥାରେ ଅଛନ୍ତି, ହେଲେ ଆଭ୍ୟନ୍ତରୀଣ ରକ୍ତସ୍ରାବ ପାଇଁ ଚିକିତ୍ସିତ ହେଉଛନ୍ତି ବୋଲି ଡାକ୍ତରମାନେ କହିଛନ୍ତି । ସେ ବିପଦ ବାହାରେ ଅଛନ୍ତି କି ନାହିଁ ତାହା ଜାଣିବା ପାଇଁ ଆଉ ଦୁଇ ଦିନ ଲାଗିବ ବୋଲି ଡାକ୍ତରମାନେ କହିଛନ୍ତି । ସିରିଶାଙ୍କୁ ହତ୍ୟା କରିବା ଉଦ୍ୟମ ପାଇଁ ବାସବରାଜଙ୍କୁ ଏଲ୍.ବି. ନଗର ପୋଲିସ ଗିରଫ କରିଛି (Hyderabad girlfriend stabbing case)।
ପ୍ରାଥମିକ ତଦନ୍ତ ପରେ ପୋଲିସ କହିଛି ଯେ ସିରିଶା ଓ ବାସବରାଜ ଗଲା ତିନି ବର୍ଷ ଧରି ପରସ୍ପରକୁ ଜାଣିଥିଲେ। 'ଦି ନ୍ୟୁ ଇଣ୍ଡିଆନ୍ ଏକ୍ସପ୍ରେସ୍' ବରକାଗଜର ଏକ ରିପୋର୍ଟ୍ ଅନୁଯାୟୀ ସିରିଶା ଗତ ଦୁଇ ବର୍ଷ ଧରି ନିଜ ମାମୁଁଙ୍କ ଘରେ ରହୁଥିଲେ । ସେଇଠି ତାଙ୍କୁ ୨୩-ବର୍ଷୀୟ ବାସବରାଜ ଦେଖା କରିବାକୁ ଆସିଥିଲା । ପ୍ରକୃତରେ ତାକୁ ସେଠାକୁ ଡାକିଥିଲେ ସିରିଶା କାରଣ ସେ ତା' ସହ ସମ୍ପର୍କ ଆଉ ଆଗକୁ ନ ବଢ଼ାଇବାକୁ ଚାହୁଁଥିବାରୁ ସେ ବିଷୟରେ ତା' ସହ ଆଲୋଚନା କରିବାକୁ ଚାହୁଁଥିଲେ ।
ଅନଲାଇନରେ ପ୍ରସାରିତ ହୋଇଥିବା ଏକ ଭିଡିଓ କ୍ଲିପରେ ନବୀନ ହସପିଟାଲରେ ଭର୍ତ୍ତି ହୋଇଥିବା ସିରିଶା କହୁଥିବା ଶୁଣିବାକୁ ମିଳୁଛି ଯେ ସେ ଅନ୍ୟ କାହାକୁ ବିବାହ କରିବାକୁ ଯାଉଥିବାରୁ ବାସଭାବଜ ତାଙ୍କୁ ଛୁରାମାଡ଼ କଲେ। "ଆମେ ପୂର୍ବରୁ ପରସ୍ପର ସହ ସମ୍ପର୍କରେ ଥିଲୁ । କିନ୍ତୁ ଏବେ ମୁଁ ଆଉ କାହା ସହିତ ସମ୍ପର୍କରେ ବାନ୍ଧିହେବାକୁ ଯାଉଛି । ମୋ' ନିର୍ବନ୍ଧ ସରିଯାଇଛି । ମୁଁ ତାଙ୍କୁ (ବାସବରାଜକୁ) ଫୋନରେ କହିଥିଲି ଯେ ମୋ' ବାପା-ମାଆ ଆମ ସମ୍ପର୍କକୁ ଗ୍ରହଣ କରିବେ ନାହିଁ ଓ ମୁଁ ଅନ୍ୟ କାହା ସହ ଶୀଘ୍ର ବିବାହ ବନ୍ଧନରେ ଆବଦ୍ଧ ହେବାକୁ ଯାଉଛି," ଅଡ଼ିଓରେ ସିରିଶା କହୁଥିବା ଶୁଣାଯାଉଛି ।
ସିରିଶା ଆହୁରି କହୁଥିବା ଶୁଣାଯାଉଛି ଯେ ଯେତେବେଳେ ସେ ବାସବରାଜ ସହ ଆଉ କଥା ହେବାକୁ ମନା କରିଦେଲେ, ସେ ତାଙ୍କୁ ଧମକ ଦେଲା ଯେ ସେ ତାଙ୍କ ଭାବୀ ସ୍ୱାମୀଙ୍କ ଘର ଲୋକଙ୍କ ସହ କଥା ହୋଇ ତାଙ୍କ ବାହାଘର ଭାଙ୍ଗିଦେବେ ।
ନବୀନ ହସ୍ପିଟାଲର ଡ଼ାକ୍ତର ରବି ତେଜା କହିଛନ୍ତି ଯେ ସିରିଶାଙ୍କ ଦେହରେ ପ୍ରାୟ ୨୦ ଥର ଛୁରାମାଡ଼ ହୋଇଥିଲା । ତାଙ୍କ ଛାତିରେ ପାଖାପାଖି ୧୫ଟି ଛୁରୀ ଆଘାତ ଲାଗିଥିଲା । "ଲାଗୁଛି ଯେ କୌଣସି ଗଭୀର କ୍ଷତ ନାହିଁ । ଆମେ ଯୌନ ନିର୍ଯାତନାର କୌଣସି ଲକ୍ଷଣ ପାଇ ନାହୁଁ । ବର୍ତ୍ତମାନ ସେ ପେଟରେ ଆଭ୍ୟନ୍ତରୀଣ ରକ୍ତସ୍ରାବ ରୋକିବା ପାଇଁ ଚିକିତ୍ସିତ ହେଉଛନ୍ତି । ସେ ସଚେତନ ଥିବାବେଳେ ଶ୍ୱାସ ନେବାରେ ଅସୁବିଧା ଅନୁଭବ କରୁଛନ୍ତି । ତାଙ୍କୁ ଅମ୍ଳଜାନ ସହାୟତାରେ ରଖାଯାଇଛି," କହିଛନ୍ତି ଡାକ୍ତର ରବି ତେଜା ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
Union Budget 2023: ନୂଆବର୍ଷରେ ବଢ଼ିବ ପେନସନ ଓ ମାତୃତ୍ୱ ସୁବିଧା!
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
